Micropterix tunbergella

Micropterix tunbergella er en sommerfugl som tilhører den primitive familien kjevemøll (Micropterigidae). Den finnes nord til Møre og Romsdal i Norge. Arten har fått navn etter den svenske naturforskeren Carl Peter Thunberg, men i den første publikasjonen ble dette stavet uten "h"-en, derfor er det gjeldende navnet tunbergella selv on Thunbergs navn var feilstavet.

 Utseende 
En ganske liten (vingespenn 8 – 9 mm), svært fargerik møll. Hodet er kledt med oppstående, gylne hår. Forvingen er gyllen, purpurfarget ved roten og i tre tverrbånd. Det midterste av disse er ofte 8-tallsformet, det ytterste har gyllen kjerne. Bakvingen er brunaktig med markert purpurglans.

 Levevis 
Denne arten lever i litt rik løvskog, der de voksne sommerfuglene flyr om dagen i mai – juni. De svermer gjerne rundt tretopper og besøker blomster av blant annet eik og lønn for å spise pollen. De kan også fly om natten og kommer da gjerne til lys. Larven er ukjent.

 Utbredelse 
Den er utbredt over det meste av Europa, bortsett fra Den iberiske halvøya. I Norge er den utbredt langs kysten nord til Møre og Romsdal.

 Kilder 



 Micropterix tunbergella på UK moths: 
 Eksterne lenker 


Kategori:Kjevemøll
Kategori:Norges sommerfugler
Kategori:Sveriges sommerfugler
Kategori:Danmarks sommerfugler
Kategori:Estlands sommerfugler
Kategori:Latvias sommerfugler
Kategori:Litauens sommerfugler
Kategori:Polens sommerfugler
Kategori:Tysklands sommerfugler
Kategori:Nederlands sommerfugler
Kategori:Belgias sommerfugler
Kategori:Storbritannias sommerfugler
Kategori:Frankrikes sommerfugler
Kategori:Tsjekkias sommerfugler
Kategori:Østerrikes sommerfugler
Kategori:Sveits' sommerfugler
Kategori:Ungarns sommerfugler
Kategori:Slovakias sommerfugler
Kategori:Romanias sommerfugler
Kategori:Hellas' sommerfugler
Kategori:Bosnia-Hercegovinas sommerfugler
Kategori:Nord-Makedonias sommerfugler
Kategori:Den iberiske halvøys sommerfugler
Kategori:Europas sommerfugler
Kategori:Sommerfugler formelt beskrevet i 1787
Kategori:Dyr formelt beskrevet av Johann Christian Fabricius